Diari Oficial de la Generalitat Valenciana


Sumari del DOGV 5493, del 19-04-2007 (2007/2916)

Notificació de la Resolució del recurs d'alçada, referència interna R-249/2006, al Sr. Jesús Espinosa Aparicio.
---------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2916


Data del document
:   26-10-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Jesús Espinosa Aparicio, c/ Cronista Vicente Martínez Morella, núm. 3, bloc torre 4, 13, porta D (03116 Alacant) la Resolució del recurs d'alçada amb el número de referència interna R-249/2006.  
Resolució de la secretària autonòmica de Territori i Medi Ambient de recurs d'alçada relatiu a l'expedient de desnonament administratiu per falta de pagament (a-dafp-0254/05) de l'habitatge siti a Cronista Vicente Martínez Morella núm. 3, torre 4, 13 porta d d'Alacant (codi d'habitatge 03/0907/0052)  
Dades del reclamant  
NÚM. exp. Cognoms i nom  
A-DAFP-0254/05 Espinosa Aparicio, Jesús  
Dades de l'habitatge  
Codi de l'habitatge 03/0907/0052.  
Adreça: c/ Cr. Vicente Martínez Morella núm. 3, bloc torre 4, 13, porta-D d'Alacant.  
Règim: arrendament.  
Adjudicatari: Jesús E. Espinosa Aparicio.  
I. Antecedents  
Cronològicament exposats, els fets essencials relatius a aquest expedient, són els següents:  
Primer. El Sr. Jesús E. Espinosa Aparicio és arrendatari de l'habitatge de promoció pública siti a Alacant, c/ Cronista Vicente Martínez Morella núm. 3, bloc torre 4, 13, porta-D, i va ser requerit, amb l'advertència de llançament, per l'Institut Valencià d'Habitatge SA pel fet de mantenir, com es desprén del certificat de dèbits patrimonials que consta en l'expedient, en aquell moment un deute de 3.696,66 euros per l'impagament de rendes mensuals. Aquest requeriment, en no poder ser efectuat directament a l'interessat després de dos intents negatius de notificació que van resultar infructuosos, va ser objecte de la corresponent publicació per edictes exposats en el tauler d'anuncis de l'Ajuntament d'Alacant i en el DOGV núm. 5209, de data 1 de març de 2006.  
Segon. Amb data 3 de març de 2006 es va presentar escrit per Sra. Carmen Alcaráz Muñoz, que era l'esposa de l'adjudicatari i ocupant de l'habitatge arrendat fins al divorci d'aquest, en el qual formulava al·legacions contra el referit requeriment de pagament. Aquestes al·legacions van ser contestades en el sentit de desestimar-les mitjançant carta amb registre d'eixida de 9 de març de 2006.  
Tercer. El 24 d'abril de 2006 es va dictar la corresponent resolució del director general d'Habitatge i Projectes Urbans, la qual va ser notificada degudament a l'interessat, mitjançant burofax, el 16 de maig de 2006, i també va ser objecte de publicació en el DOGV núm. 5262, de 19 de maig de 2006.  
Quart. El 2 de juny de 2006 l'interessat va presentar escrit, completat per un altre de data 19 de juny de 2006 interposant recurs d'alçada contra l'esmentada resolució.  
II. Fonaments de dret  
Els articles 30 del Text refós aprovat pel Reial decret 2960, de 12 de novembre, de 1976, i 138 del Reglament d'habitatges de protecció oficial, de 24 de juliol de 1968, en la causa 1ª, configuren com a motiu de desnonament administratiu, la falta de pagament de les quantitats pactades en l'arrendament.  
En l'article 30, 1ª de l'esmentat Text refós, com també els articles 138, 1ª i 142 del Reglament d'habitatges de protecció oficial, s'estableix que l'administració actuant podrà acordar el desnonament administratiu per falta de pagament, amb el llançament dels ocupants d'habitatges i el desallotjament de béns i efectes.  
L'article 57, 5é, punt 2, lletra a, de la Llei 8/2004, de la Generalitat, de l'habitatge de la Comunitat Valenciana estableix com a causa de desnonament o pèrdua del dret d'ús la falta de pagament de les rendes pactades en el contracte d'arrendament i de les quotes complementàries que siguen exigibles per serveis, despeses comunes o qualsevol altra que es determine reglamentàriament.  
Articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
L'art. 143 del Decret 2114/1968, de 24 de juliol, que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992, de règim jurídic de les administracions públiques i del procediment administratiu comú.  
III. Contestació a les al·legacions  
La legislació vigent en matèria d'habitatges de protecció oficial de promoció pública, estableix unes condicions especials de protecció dirigides a facilitar l'accés a l'habitatge a aquelles famílies més desfavorides, entre altres l'establiment d'unes rendes mensuals molt reduïdes perquè qualsevol família puga fer-hi front. Enfront d'això i en aquest cas, es produeix el fet objectiu de la falta del pagament d'aquestes rendes, incomplint-se les obligacions que comporta el ser adjudicatari en règim d'arrendament d'un habitatge de protecció oficial, i no poden ser tingudes en compte les al·legacions formulades pel recurrent, no sols perquè són contradictòries (per un costat es diu que el motiu de la falta de pagament és un procés de separació matrimonial que ha produït la conseqüent disminució d'ingressos i per un altre es diu que l'incompliment procedeix d'una paralització en el cobrament com a conseqüència de l'existència d'un altre expedient per mala convivència) sinó també perquè no tenen fonament, perquè com es desprén d'allò que s'ha expressat en el certificat de dèbits que consta en les actuacions, el procediment incoat per activitats molestes, insalubres, nocives, perilloses o il·lícites (A-DAMC-0023/04) no va comportar cap paralització de la facturació i els incompliments de l'acta de reconeixement de deute ja es produïen amb anterioritat a aquest expedient (impagament de rebuts de 2/1999, 7/2001 i 9/2005), per la qual cosa la Resolució de 24 d'abril de 2006 del director general d'Habitatge i Projectes Urbans ha de ser íntegrament confirmada i rebutjat el recurs d'alçada presentat.  
Resolució  
Vist l'expedient, es dedueix que ha quedat acreditat que l'adjudicatari de l'habitatge siti al c/ Cronista Vicente Martínez Morella núm. 3, bloc torre 4, 13, porta-D d'Alacant, incorre en causa de resolució de contracte d'arrendament i desnonament administratiu per falta de pagament.  
Vistos els fets, les disposicions legals citades i les d'aplicació general, com també la proposta del director general d'Habitatge i Projectes Urbans, la secretària autonòmica de Territori i Medi Ambient resol la desestimació del recurs d'alçada.  
Contra aquesta resolució que posa fi a la via administrativa, es pot interposar recurs contenciós administratiu davant del jutjat contenciós administratiu corresponent en el termini de dos mesos comptadors a partir de l'endemà de la recepció d'aquesta mateixa, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això, sense perjudici que es puga exercir qualsevol altre recurs que es crega oportú.  
València, 26 d'octubre de 2006.- La secretària autonòmica de Territori i Medi Ambient: Cristina Serrano Mateo